MPIC ดีดแรง 24% นิวไฮรอบ 2 เดือน รับรายได้พุ่ง หนุน Q3 พลิกกำไร
MPIC เด้งแรง 24% ราคาแตะ 1.96 บ. นิวไฮรอบ 2 เดือน รับผลงานไตรมาส 3/65 พลิกกำไร 5.99 ลบ. จากปีก่อนขาดทุน 12.49 ลบ. หลังรายได้ขายเติบโต เป็นผลมาจากกลับมาเปิดบริการโรงหนังตามปกติ-จำหน่ายสิทธิ์ภาพยนตร์เพิ่มขึ้น
MPIC ดีดแรง 24% ราคาแตะ 1.96 บ. นิวไฮรอบ 2 เดือน รับผลงานไตรมาส 3/65 พลิกกำไร 5.99 ลบ. หลังรายได้ขายเพิ่มขึ้น เหตุกลับมาเปิดบริการโรงหนังตามปกติ
8 พ.ย. 2565

ผู้สื่อข่าวรายงานว่า วันนี้ (8 พ.ย.65) ราคาหุ้น บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) หรือ MPIC ล่าสุด ณ เวลา 10:23 น. อยู่ที่ระดับ 1.96 บาท บวก 0.38 บาท หรือ 24.05% สูงสุดที่ระดับ 2 บาท ต่ำสุดที่ระดับ 1.63 บาท ด้วยมูลค่าซื้อขาย 17.57 ล้านบาท

ทั้งนี้ราคาหุ้น MPIC ปรับตัวขึ้นสูงสุดในรอบ 2 เดือน นับตั้งแต่ราคาหุ้นอยู่ที่ระดับ 1.96 บาท เมื่อวันที่ 29 ส.ค.65 หลังรายงานผลการดำเนินงานงวดไตรมาส 3/65 พลิกกลับมามีกำไรสุทธิ 5.99 ล้านบาท จากงวดไตรมาส 3/64 มีผลขาดทุนสุทธิ 12.49 ล้านบาท และงวด 9 เดือนพลิกกลับมามีกำไรสุทธิ 19.62 ล้านบาท จากงวดเดียวกันของปีก่อนมีผลขาดทุนสุทธิ 32.51 ล้านบาท
โดยเป็นผลมาจาก MPIC มีรายได้รวม 48.15 ล้านบาท หรือเพิ่มขึ้น 46.27 ล้านบาท คิดเป็นร้อยละ 2,456.38 สาเหตุหลักมาจากการกลับมาดำเนินการของโรงภาพยนตร์ที่หยุดดำเนินการ เมื่อวันที่ 26 เม.ย. – 30 ก.ย.64 ตามมาตรการป้องกันการติดเชื้อโควิด-19 และจำหน่ายสิทธิ์ภาพยนตร์ที่ผลิตเพื่อเข้าฉายในช่องทางต่างๆ เพิ่มขึ้น